Gyula Zsengellér (27. joulukuuta 1915 Cegléd, Itävalta-Unkari – 29. maaliskuuta 1999 Nikosia, Kypros) oli unkarilainen jalkapalloilija ja jalkapallovalmentaja. Maajoukkuetasolla Zsengellér edusti Unkaria 39 ottelua tehden 33 maalia. Hän oli mukana voittamassa hopeaa Ranskan MM-kisoissa 1938 tehden turnauksessa neljässä ottelussa kuusi maalia ollen turnauksen toiseksi paras maalintekijä brasilialaisen Leônidaksen jälkeen.